জন সিনা
জন ফিলিক্স অ্যন্থনিও সিনা (; জন্মঃ ২৩ এপ্রিল ১৯৭৭) একজন মার্কিন পেশাদার কুস্তিগীর, র‌্যাপার, অভিনেতা। তিনি ডাব্লিউডাব্লিউই-এর সাথে চুক্তিবদ্ধ। সিনা সাবেক ডাব্লিউডাব্লিউই ইউনাইটেড স্টেটস চ্যাম্পিয়ন। তিনি ১৬ বারের ডাব্লিউডাব্লিউই চ্যাম্পিয়ন, যা এখন পর্যন্ত সবচেয়ে বেশি বার। তিনি ২০০৫ সাল থেকে ডাব্লিউডাব্লিউই-এর ফ্র্যাঞ্চাইজি খেলোয়াড় এবং পরবর্তীতে তাকে আখ্যায়িত করা হয়েছে সংস্থার জনপ্রিয় মুখ হিসেবে।
রিচার্ড ফার্নসওয়ার্থ
ফার্নসওয়ার্থ ১৯২০ সালের ১লা সেপ্টেম্বর ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা ছিলেন একজন প্রকৌশলী এবং মাতা একজন গৃহিণী। সাত বছর বয়সে তার পিতা মারা যান। পরে তিনি তার মা ও দুই বোনের সাথে ডাউনটাউন লস অ্যাঞ্জেলেসে বেড়ে ওঠেন। মহামন্দার সময়ে ১৫ বছর বয়সে তিনি স্কুল ত্যাগ করেন এবং স্থানীয় পোলো বার্নে কাজ শুরু করেন। ১৯৩০-এর দশকের মাঝামাঝি সময়ে তিনি রোডিও সার্কিটে ঘোড়া চালাতেন। তার এই অভিজ্ঞতাই তাকে চলচ্চিত্রে স্টান্ট হিসেবে কাজের সুযোগ তৈরি করে দেয়। স্টান্ট হিসেবে ফার্নসওয়ার্থের প্রথম কাজ ছিল গ্যারি কুপার অভিনীত "দি অ্যাডভেঞ্চার অব মার্কো পোলো" (১৯৩৮)। তিনি পরে প্রতিযোগিতামূলক রোডিও সার্কিটের কাজ ছেড়ে দেন এবং চলচ্চিত্রে কাজে মনযোগী হন।